Na osnovu člana 33. Statuta Općine Doboj Istok, „Služene novine općine Doboj Istok“, broj: 05/08),Općinski načelnik donosi:

**ODLUKU O DOPUNSKIM PRAVIMA**

**PODSTICAJA U POLJOPRIVREDI**

**OSNOVNE ODREDBE**

**Član 1.**

Ovom Odlukom utvrđuju se uslovi, kriteriji, postupak i dokumentacija neophodna za ostvarivanje prava na dodjelu podsticajnih srestava za poljoprivrednu proizvodnju i druga pitanja u vezi sa novčanim podrškama finansiranih iz Budžeta općine Doboj Istok.

**Član 2.**

Pravo na učešće za dodjeljivanje sredstava imaju svi zainteresovani građani (fizička lica), koji imaju prebivalište, posjeduju poljoprivredno zemljište na podrućju općine Doboj Istok i ispunjavaju uslove propisane ovom Odlukom.

**Član 3.**

**USLOVI ZA OSTVARIVANJE PRAVA**

1. Da podnosilac zahtjeva ima registrovano poljoprivrdno gazdinstvo,
2. da je član udruženja pčelara „ZLATNA PČELA“ općine Doboj Istok,
3. da ima minimalno 5(pet) pčelinjih zajednica u uzgoju evidentiranih na početku sezone,
4. da ima prebivalište na područiju Općine Doboj Istok,

**Član 4.**

Općinska služba zapoduzetništvo i finansij je nosilac aktivnosti vezanih za realizaciju ove Odluke.

**ODABIR KORISNIKA**

**Član 5.**

Općinski načelnik objavljuje javni poziv za podnošenje zahtijeva za dodjelu srestava za podsticaj u poljoprivredi, na web stranici i na oglasnoj ploči Općine Doboj Istok.

Javni poziv sadrži: iznos srestava podsticaja u koje se namjene dodjeljuje, uslove koje kandidat mora ispunjavati, kriterije za bodovanje, rok za podnošenje prijava i druge potrebne podatke.

Odabir korisnika za dodjelu podsticajnih srestava vrši se na osnovu pristiglih prijava na javni poziv.

**Član 6.**

Općinski načelnik imenuje Komisiju od tri člana.

Zadatak Komisije je: pregled prispjelih prijava,vrši uviđaj na licu mjesta i na kraju sačinjava rang listu i nacrt odluke o odabiru korisnika poticaja u poljoprivredi sa iznosom dodjeljenih srestava.

Protiv rang liste može se uložiti žalba općinskom načelniku u roku od 8-dana od dana objavljivanja na oglasnoj ploči i web stranici Općine Doboj Istok.

Žalba se predaje na protokol općine Doboj Istok.

Općinski načelnik razmatra i donosi konačnu rang listu i Odluku o odabiru korisnika poticaja u poljoprivredi sa iznosom dodjeljenih srestava.

O rezultatima javnog poziva, kandidati će biti obavješteni, putem oglasne ploče i web stranice Općine Doboj Istok.

**Član 7.**

Odabrani korisnici potpisuju Ugovor o dodjeli srestava za podsticaj u poljoprivredi sa Općinskim načelnikom, a kojim će biti regulisana sva dalja međusobna prava i obaveze.

**KRITERIJI ZA DODJELU PODSTICAJNIH SRESTAVA**

**Član 8.**

Kriteriji za bodovanje podnesenih zahtjeva:

1. Broj pčelinjih zajednica (broj košnica) (1 bod),
2. podnosilac zahtjeva nezaposlen (10 bodova),
3. borački status podnosioca zahtjeva (demobilisani borac) (3 bodova),
4. porodica šehida, porodica poginulih, umrlih ili nestalih boraca (3 bodova).
5. podnosilac zahtjeva ima priznat status RVI (3 bodova),
6. podnosilac zahtjeva ima priznat status logoraša (3 boda),
7. podnosilac zahtjeva ima status penzionera (2 boda),

1. Broj članova domaćinstva (1 bod po članu),

**Član 9.**

Ako više kandidata imaju isti broj bodova, prioritet za dodjelu sredstava imajuj kandidati slijedećim redoslijedom:

- koji do sada nije bio korisnik podsticajnih sredstava općine Doboj Istok

- čija su primanja po članu domaćinstva niža.

**OBAVEZNA DOKUMENTACIJA**

**Član 10.**

Uz prijavu za dodjelu podsticajnih sredstava potrebno je priložiti slijedeću dokumentaciju:

* Kopija lične karte
* Kućna lista
* Uvjerenje Biroa za zapošljavanje da se podnostelj/ka i članovi domaćinstva nalaze na evidenciji nezaposlenih ili izjavu o nezaposlenosti.
* Dokaz o pripadnosti (borački status)
* Podnosilac zahtjeva ima status penzionera(penziski ček)

**Član 11.**

Ova odluka stupa na snagu danom donošenja, a biće objavljena u Službenim novinama općine Dobo Istok, oglasnoj ploči i web stranici Općine Doboj Istok.

BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINA DOBOJ ISTOK

OPĆINSKI NAČELNIK

Broj: 01-24-1004/19 **OPĆINSKI NAČELNIK**

Doboj Istok, 02.09 /19

**Kemal Bratić**